als_Latn dik_Latn sag_Latn
Asport- Pato është kërkues, dëshiron të luajë. Probleme fizike të vazhdueshme, mos vazhdimësi dhe një park sulmuesish në shtëpinë e Milanit që është i pasur mund të sjellin seriozisht një largim të Patos nga Milanelo dhe Italia. Do të mbërrijë menaxheri tij, do të diskutojë me drejtuesit. Dhe mbase edhe me presidentin Silvio Berluskoni. Presidenti kuqezi është kthyer të flasë për skuadrën kuqezi, duke u shprehur mbi të gjitha për të preferuarin e tij. I preferuari që në sezonin e shkuar nuk është shitur te PSG pas urdhërit të dhënë nga vetë ish kryeministri italian.
Një vendim që mund të cilësohet krejtësisht i gabuar. “ Është një problem, sepse ishte lojtari me më shumë vlera dhe të ardhme që Milani kishte. Kështu që është me të vërtetë një problem edhe për atë që bën- shprehet presidenti rikthyer kuqezi- Nuk mund të ketë në këtë mënyrë një problem kaq të vazhdueshëm. Të kesh kaq shumë incidente për një djalosh 22-23 vjecar… Kështu që tani shpresojmë me të vërtetë që të shërohet dhe të kalojë gjithcka”. Të shtunën presidenti do të bëj një tjetër vizitë në Milanelo: “ Do të ndodhë sepse eksiston nevoja. Milani, sic e keni parë, është ringritur. Eksiston nevoja për të vazhduar në këto paraqitje. Të rinjtë janë rruga e duhur për Milanin, edhe nëse provon tre ose katër lojtar dhe më pas arrin të sigurosh një…”. Pasi ka përmendur Stefan El Sharauin, ka mbërritur edhe njëherë një paralajmërim për tifozët: skuadra do të kthehet shpejt në majat më të larta, por jo tani. “ Tani eksiston nevoja sigurisht për një periudhë rindërtimi duke parë të rinjtë për të pasur me të vërtetë një skuadër kompetitive”. Duke folur nga Roma, Kavalieri ka pranuar se është zhgënjyer vetëm për një shitje, largimin e Zlatan Ibraimovic: “ Por e kam thënë edhe herë të tjera dhe nuk bëj gjë tjetër vecse e përsëris, kemi kursyer 160 milionë euro në 3 vite. Por ndërkohë kemi gjetur El Sharauin. Napoli? Është shumë mirë, janë një skuadër shumë e mirë që meriton vendet e para në renditje”. Titulli kampion, sëbashku me të kaltërit e sipërmendur dhe Fiorentinë, është një luftë ndërmjet Interit dhe Juventusit: “ Nuk dua të shikoj si favorite asnjë nga të dy skuadrat. Janë dy formacione shumë të mira dhe kështu që do të jetë një sezon shumë interesant ky aktuali, i luftuar deri në fund”.
Një fitore kundër Juventusit mund të ngushtojë diferencën në klasifikim dhe do të ndihmonte skuadrën të përmirësohej dhe të bëhej më active nëse merkatoja e janarit do të dhuronte ndonjë sforco. Këtu përfshihet me të drejtë dhe cështja Pato, që nuk do të jetë kundër bardhezinjve për shkak të dëmtimit të tij numër gjashtëmbëdhjetë nga momenti kur ka ardhur në Milano. Shitja e tij nuk do të jetë e lehtë. Eksaktësisht 14 muaj më parë PSG kishte ofruar 35 milionë euro. Ishin para të destinuara për të financuar operacionin Tevez. Këtë herë nuk do të jetë e lehtë të sigurohet një shumë e tillë. Menaxheri lojtarit do ti prezantojë Milani idenë e një huazimi të lojtarit te Korinthias sepse lojtari kërkon garanci teknike në prag të Kupës së Botës që do të zhvillohet në shtëpinë e tij dhe Kupës së Konfederatave që po afron. Kuqezinjtë janë të gatshëm të ndahen nga Pato por me një shitje përfundimtare dhe jo për të ulur malin e rrogave. Pato aktualisht vlerësohet në nivelin e 15 milionë eurove për shkak të qëndrrimit të vazhdueshëm në pankinë dhe dëmtimeve muskulare, para që do të shërbenin për ndonjë blerje. Baloteli, është objektivi numër 1, por kujdes nga Anceloti që mund ti propozojë Milanit një shkëmbim me Pastoren, që kohë më parë shikohej si Kaka i ri.
You must be logged in to post a comment Login
als_Latn als_Latn als_Latn eng_Latn